Η εκδίκηση είναι ένα πιάτο που τρώγεται κρύο. Ή πολύ καυτό. Iσως ωμό. Ή παραβρασμένο. Με περισσότερα μπαχαρικά απ' ότι χρειάζεται. Ή εντελώς άγευστο. Στην πραγματικότητα, δεν έχει καμία σημασία αφού η εκδίκηση είναι το μόνο πράγμα στο μυαλό του σεφ Πίτερ Γκρέι, όταν μια ανηλεής κριτική από έναν food blogger θα του στερήσει τη δουλειά του, το τηλεοπτικό σόου που εμφανίζεται και τέλος την ίδια του την καριέρα. Κι όταν ο υπαίτιος της κατάντιας του θα πέσει στα χέρια του, ο Γκρέι θα ανακαλύψει σε αυτό το σαρδόνιο, γευσιγνωστικό horror movie ότι τελικά η εκδίκηση σερβίρεται βίαιη, σκληρή και αιματοβαμμένη. Μαγειρεμένο με τα καθαρά υλικά των χειροποίητων ταινιών τρόμου του παραγωγού Λάρι Φέσεντεν και σκηνοθετημένο από τον Τζο Μάτζιο με τρόπο που μεταμορφώνει το gore σε σχεδόν gourmet απόλαυση, το «Bitter Feast» παίρνει δυο από τα βασικά υλικά του σύγχρονου zeitgeist, την διαδικτυακή κουλτούρα και την εμμονή με την γαστριμαργία και τα ρίχνει στο ρινγκ των βασικότερων ενστίκτων μας.